**projektas**

**reg. Nr. T-138**

**2.16. darbotvarkės klausimas**

**Pasvalio rajono savivaldybės taryba**

**Sprendimas**

**Dėl PASVALIO RAJONO savivaldybės tarybos 2014 m. gruodžio 19 d. sprendimo Nr. T1-255 „Dėl pasvalio rajono Grūžių vaikų globos namų didžiausio leistino pareigybių (etatų) skaičiaus patvirtinimo“ pakeitimo**

2022 m. birželio d. Nr. T1-

Pasvalys

Vadovaudamasi Lietuvos Respublikos vietos savivaldos įstatymo 18 straipsnio 1 dalimi, Lietuvos Respublikos biudžetinių įstaigų įstatymo 4 straipsnio 3 dalies 7 punktu ir 4 dalimi, Lietuvos Respublikos socialinių paslaugų įstatymo 13 straipsnio 1 dalimi, 2 dalimi, 4 dalies 6 punktu, vykdydama Pasvalio rajono Grūžių vaikų globos namų nuostatų, patvirtintų Pasvalio rajono savivaldybės tarybos 2011 m. spalio 26 d. sprendimu Nr. T1-125 „Dėl Pasvalio rajono Grūžių vaikų globos namų nuostatų patvirtinimo“ (Pasvalio rajono savivaldybės tarybos 2017 m. rugsėjo 27 d. sprendimo Nr. T1-188 redakcija), 20 punktą, atsižvelgdama į Pasvalio rajono Grūžių vaikų globos namų 2022 m. gegužės 27 d. raštą Nr. SD-97 „Dėl darbuotojų pareigybių (etatų) skaičiaus“ bei į 2022 m. birželio 6 d. raštą Nr. SD-119 „Dėl informacijos pateikimo“, Pasvalio rajono savivaldybės taryba nusprendžia:

1. Pakeisti Pasvalio rajono savivaldybės tarybos 2014 m. gruodžio 19 d. sprendimo Nr. T1-255 „Dėl Pasvalio rajono Grūžių vaikų globos namų didžiausio leistino pareigybių (etatų) skaičiaus patvirtinimo“ (su visais aktualiais pakeitimais) 1 punktą ir jį išdėstyti taip:

„1. Patvirtinti Pasvalio rajono Grūžių vaikų globos namų didžiausią leistiną darbuotojų, dirbančių pagal darbo sutartis ir gaunančių darbo užmokestį iš Pasvalio rajono savivaldybės biudžeto lėšų, pareigybių (etatų) skaičių – 14.“

2. Sprendimas įsigalioja 2022 m. liepos 1 d.

Sprendimas gali būti skundžiamas Pasvalio rajono savivaldybės tarybai (Vytauto Didžiojo a. 1, 39143 Pasvalys) Lietuvos Respublikos viešojo administravimo įstatymo nustatyta tvarka arba Lietuvos administracinių ginčų komisijos Panevėžio apygardos skyriui (Respublikos g. 62, 35158 Panevėžys) Lietuvos Respublikos ikiteisminio administracinių ginčų nagrinėjimo tvarkos įstatymo nustatyta tvarka arba Regionų apygardos administraciniam teismui, skundą (prašymą, pareiškimą) paduodant Regionų apygardos administraciniam teismo Kauno (A. Mickevičiaus g. 8A, 44312 Kaunas), Klaipėdos (Galinio Pylimo g. 9, 91230 Klaipėda), Panevėžio (Respublikos g. 62, 35158 Panevėžys) arba Šiaulių (Dvaro g. 80, 76298 Šiauliai) rūmuose, Lietuvos Respublikos administracinių bylų teisenos įstatymo nustatyta tvarka per vieną mėnesį nuo jo paskelbimo arba įteikimo suinteresuotai šaliai dienos.

Savivaldybės meras Gintautas Gegužinskas

Parengė

Socialinės paramos ir sveikatos skyriaus

vedėja R. Ožalinskienė

Suderinta DVS Nr. RTS-155

Pasvalio rajono savivaldybės tarybai

**AIŠKINAMASIS RAŠTAS**

**Dėl PASVALIO RAJONO savivaldybės tarybos 2014 m. gruodžio 19 d. sprendimo Nr. T1-255 „Dėl pasvalio rajono Grūžių vaikų globos namų didžiausio leistino pareigybių (etatų) skaičiaus patvirtinimo“ pakeitimo**

2022 m. birželio 13 d.

Pasvalys

1. **Sprendimo projekto rengimo pagrindas.**

Sprendimo projektas parengtas atsižvelgiant į Pasvalio rajono Grūžių vaikų globos namų (toliau – Globos namai) 2022 m. gegužės 27 d. raštą Nr. SD-97 „Dėl darbuotojų pareigybių (etatų) skaičiaus“ ir Globos namų 2022 birželio 6 d. raštą Nr. SD-119 „Dėl informacijos pateikimo“. Raštuose prašoma patvirtinti didžiausią leistiną darbuotojų, dirbančių pagal darbo sutartis ir gaunančių darbo užmokestį iš Savivaldybės biudžeto lėšų, pareigybių (etatų) skaičių – 14.

Pasvalio rajono savivaldybės tarybos 2019 m. birželio 26 d. sprendimu Nr. T1-127 „Dėl Pasvalio rajono savivaldybės tarybos 2014 m. gruodžio 19 d. sprendimo Nr. T1-255 „Dėl Grūžių vaikų globos namų didžiausio leistino pareigybių (etatų) skaičiaus patvirtinimo“ pakeitimo“ buvo patvirtintos 19 pareigybės (etatai).

1. **Sprendimo projekto tikslai ir uždaviniai.**

Globos namuose 2021 metais fiksuojamas globotinių skaičiaus mažėjimas, lyginant su 2019 ir 2020 metais. Vidutinis vaikų skaičius 2020 metais buvo 12 vaikų, o 2021 metais – 8 vaikai. 2022 metais gegužės mėnesį Globos namai socialinę globą teikia 6 globotiniams: 3 nepilnamečiams vaikams ir 3 jaunuoliams, kuriems daugiau nei 18 metų. 3 vaikai ir 2 jaunuoliai, kuriems daugiau nei 18 metų, nuolat gyvena Globos namuose, 1 jaunuolis, kuriam daugiau nei 18 metų, mokosi profesinėje mokykloje ir į Globos namus grįžta tik savaitgaliais. Mažėjimo faktą lemia Lietuvos Respublikos socialinė politika – perėjimas nuo institucinės globos prie bendruomenėje teikiamų paslaugų. Vadovaujantis Lietuvos Respublikos civilinio kodekso 3.261 straipsniu, į vaikų globos namus, kur socialinė globa teikiama institucijoje, o ne bendruomeniniuose vaikų globos namuose, vaikai gali būti atvežti tik išimtiniais atvejais, kai nėra kitų galimybių.

Vadovaujantis socialinę globą teikiančių darbuotojų darbo laiko sąnaudų normatyvu, patvirtintu Lietuvos Respublikos socialinės apsaugos ir darbo ministro 2017 m. rugsėjo 4 d. įsakymu Nr. A1-461 „Dėl Lietuvos Respublikos socialinės apsaugos ir darbo ministro 2006 m. lapkričio 30 d. įsakymo Nr. A1-317 „Dėl socialinę globą teikiančių darbuotojų darbo laiko sąnaudų normatyvų patvirtinimo“ pakeitimo“ (su visais aktualiais pakeitimais), 8 punktu, su 8 vaikais socialinės globos įstaigoje 1 šeimynoje turi dirbti 0,5 etato vyr. socialinio darbuotojo, 2 socialiniai darbuotojai, 4 socialinio darbuotojo padėjėjai. Šiuo metu Globos namuose pagal darbo laiko sąnaudų normatyvų apskaičiavimus ir socialinės globos gavėjų skaičių mažiausias pareigybių skaičius – 0,5 etato vyr. socialinio darbuotojo, 1 socialinis darbuotojas, 2 socialinio darbuotojo padėjėjai, daugiausia – 0,5 etato vyr. socialinio darbuotojo, 2 socialiniai darbuotojai, 4 socialinio darbuotojo padėjėjai.

1. **Kokios siūlomos naujos teisinio reguliavimo nuostatos ir kokių rezultatų laukiama.**

Naujų teisinio reguliavimo nuostatų nesiūloma. Teisės aktų nustatyta tvarka racionalus lėšų naudojimas.

1. **Skaičiavimai, išlaidų sąmatos, finansavimo šaltiniai**.

Sprendimo įgyvendinimui, Grūžių vaikų globos namų pateiktu apskaičiavimu, preliminariai reikės 12 tūkst. Eur. Papildomai lėšų skirti nereikės, nes Įstaigos biudžetas patvirtintas visiems 2022 finansiniams metams, tame tarpe ir darbuotojų darbo užmokesčio fondas. Sprendimo projekte mažinamos 5 pareigybės (1 socialinio darbuotojo, 3 socialinio darbuoto padėjėjo, viena iš jų neužimta, 1 vairuotojo). Vadovaujantis Lietuvos Respublikos darbo kodekso 57 straipsnio 8 punktu, atleidžiamiems 4 darbuotojams bus išmokoma po 2 vidutinius darbo užmokesčius.

**Numatomo teisinio reguliavimo poveikio vertinimo rezultatai** (jeigu rengiant sprendimo projektą toks vertinimas turi būti atliktas ir jo rezultatai nepateikiami atskiru dokumentu), **galimos neigiamos priimto sprendimo pasekmės ir kokių priemonių reikėtų imtis, kad tokių pasekmių būtų išvengta.**

Globos namų darbuotojai 2022 m. gegužės 31 d. žodžiu informuoti, kad Globos namų direktorius raštu 2022 m. gegužės 27 d. Nr. SD-97 „Dėl darbuotojų pareigybių (etatų) skaičiaus“ kreipėsi į Pasvalio rajono savivaldybės tarybą dėl etatų mažinimo. Darbuotojai informuoti, kad į Pasvalio rajono savivaldybės tarybą kreiptasi pagal Lietuvos Respublikos darbo kodekso 57 straipsnio 1 punkto 1 papunktį. 2022 m. birželio 2 d. direktoriaus įsakymu V-71 patvirtinti Pasvalio rajono Grūžių vaikų globos namų darbo sutarties nutraukimo darbdavio iniciatyva be darbuotojo kaltės atleidžiamų darbuotojų atrankos kriterijai (toliau – kriterijai). Su kriterijais Globos namų darbuotojai supažindinti pasirašytinai, kriterijai yra išsiųsti darbuotojams elektroniniu paštu.

1. **Jeigu sprendimui įgyvendinti reikia įgyvendinamųjų teisės aktų, – kas ir kada juos turėtų priimti.**

Globos namų direktorius.

1. **Sprendimo projekto antikorupcinis vertinimas.**

Sprendimo projekto antikorupcinis vertinimas neatliekamas.

1. **Sprendimo projekto iniciatoriai ir** **asmuo atsakingas už sprendimo vykdymo kontrolę.**

Globos namų direktorė Loreta Petrauskienė, Socialinės paramos ir sveikatos skyriaus vedėja Ramutė Ožalinskienė.

PRIDEDAMA.

1. Grūžių vaikų globos namų rašto kopija su priedais kopija (2022-05-27, Nr. SD-119), 7 lapai.
2. Grūžių vaikų globos namų rašto kopija (2022-06-06, Nr. SD-119), 3 lapai.

Socialinės paramos ir sveikatos skyriaus

vedėja Ramutė Ožalinskienė

Grūžių vaikų globos namų direktorė Loreta Petrauskienė